BREZNO. Mimoriadne chladné počasie pokračuje, podľa údajov Slovenského hydrometeorologického z dnešného rána patrilo s teplotou mínus 19,1 stupňa k najchladnejším miestam práve Brezno.
Bolo tu dokonca chladnejšie ako v Oravskej Lesnej, ktorá sa považuje za najchladnejšie miesto Slovenska. Tu namerali "iba" mínus 16,4 celzia. Mimoriadne chladno však bolo v oravskom Lieseku, kde klesla teplota na mínus 20. Pre porovnanie, Štrbské Pleso malo mínus 19,8 stupňa, Telgárt mínus 17,4 , Chopok mínus 20,3 , Kojšovská hoľa 19,8 a Lomnický štít - 24.5.
Naši čitatelia nám Facebooku nám však hlásia z Horehronia omnoho nižšie teploty. V Polomke ukazovali ľuďom teplomery mínus 19,9 stupňa, v Pohronskej Polhore 19,7 stupňa a v Čiernom Balogu - Páleničnom dokonca mínus 25.